Hej Bolius

Skal man lukke for udluftningen i sit sommerhus ved brug af luft til luft varmepumpe om vinteren?

vh Frank D


Sommerhus, vinter - skal jeg lukke for udluftning når jeg har varmepumpe?
Hej Frank D

Man skal så vidt muligt altid have en smule ventilation i bygninger. Det er fint med varme, da man så undgår et underafkølet hus, som nemmere vil få fugtige overflade (og møbler). Men er der ingen friskluft / ventilation, så vil der stadig kunne dannes kondens, som vil kunne udvikle sig til skimmelsvamp.

Nu skriver du, at du vil bruge varmepumpen om vinteren. Er det mon til at holde det varmt hele vinteren, uanset om I er der?

I så fald kan du overveje, om du skal investere i en luftsolfanger. Den sender opvarmet luft i cirkulation hver gang, solen kigger frem. Det er ikke en garanti for et frostfrit sommerhus, men den kan sørge, for at det holdes tørt, da den som regel vil køre med minimum et par dages interval. Og så vil den varme nye luft kunne forhindre, at en evt. fugtig periode skaber indeklimaproblemer i huset.

Vi har en artikel, som beskriver, hvordan det fungerer: [Luftsolfangere](https://www.bolius.dk/luftsolfangere-19720)

Og mere generelt har vi artikel, som forklarer, hvorfor ventilationen er så vigtig: [Sommerhuse - ventilation fordriver fugt langt bedre end varme](https://www.bolius.dk/sommerhuse-ventilation-fordriver-fugt-langt-bedre-end-varme-20816)

